आंसुओं को बलपूर्वक निकालने के लिए उत्पादों का प्रयोग करना भावनाओं का लाभ उठाना
अपनी स्थानीय फ़ार्मेसी से कोई भी ल्यूब्रीकेंट आई ड्रॉप्स या कृत्रिम आँसू खरीद लीजिये। उनको या तो अपनी आँखों में टपका लीजिये या दोनों आँखों के कोनों के पास त्वचा पर टपका दीजिये। जब भी आपको रोने की ज़रूरत हो उसी समय के बिलकुल आस पास इन ड्रॉप्स का इस्तेमाल करिए। आई ड्रॉप्स आपके गालों पर जल्दी से लुढ़क जाएंगी, इसलिए उन्हें बस ठीक समय पर ही इस्तेमाल किया जाना चाहिए। अपनी आँखों के नीचे और गालों में ऊपर की ओर एक पतली सी पर्त लगाइए। यह उत्पाद आपके चेहरे को एक ऐसा चमकीला और नम लुक (look) देगा, जैसे कि आप बहुत समय से रोते रहे हों। जेली को सीधे आँखों में मत जाने दीजिएगा क्योंकि इससे तीखी जलन हो सकती है। अगर ग़लती से ऐसा हो जाये, तब अपनी आंखों को ठंडे पानी से अच्छी तरह से धो डालिए। या तो कोई वेपर रब (vapor rub) उत्पाद या किसी ऑनलाइन मेकअप स्टोर से ख़रीदी हुई टियर स्टिक (tear stick) को ध्यानपूर्वक उंगली या रुई के फाहे से, अपनी आँखों के नीचे लगा लीजिये। मेन्थोल में शामिल रसायन आपकी आँखों में थोड़ी जलन पैदा करेंगे और उससे आँसू बनने लगेंगे। इससे आपकी आँखें लाल और सूजी हुई भी हो जाएंगी जिससे वे और भी वास्तविक लगने लगेंगी।  वेपर रब उत्पाद आपकी स्थानीय फ़ार्मेसी से ख़रीदे जा सकते हैं। इन उत्पादों को अपनी आँखों के बाहर ही रखिए क्योंकि इनसे तीखी जलन हो सकती है। अगर कोई उत्पाद चला ही जाए तो आँखों को तुरंत पानी से धो डालिए। दोनों आँखें खुली रखिए और किसी और से  कहिए कि दोनों आँखों में हवा फूँक दे। जब कोई फूँक रहा हो और तब आपको लगे कि आप पलक झपका देते हैं, तब अपनी उँगलियों से बलपूर्वक अपनी आँखों को खुला रखिए। टियर ब्लोवर्स (Tear blowers), ऑनलाइन मेकअप स्टोर्स में बेचे जाते हैं और जल्दी आँसू निकालने में सहायता करने के लिए इनमें मेन्थोल होता है। ऐसे समय के बारे में सोचिए, जब आप दुखी रहे हों, और उन भावनाओं को याद करिए जो उस समय उमड़ी थीं। अगर आप वास्तविक जीवन के किसी ऐसे पल को याद नहीं कर पाते हैं या आपको लगता है कि आपका व्यक्तिगत अनुभव आपको बहुत भावुक बना देगा, तब किसी ऐसे दृश्य की कल्पना करिए जिससे आप दुखी हो सकें या किसी मूवी के ऐसे भाग के बारे में सोचिए जिस पर आपको रोना आया हो।  कुछ ऐसे उदाहरण जिनसे आप दुखी महसूस कर सकते हैं, वे हो सकते हैं किसी पेट (pet) या किसी प्रियजन की मृत्यु, या किसी व्यक्ति या चीज़ की याद, या कोई बुरा सा ब्रेक-अप। अगर आप नाटक के लिए रोने का ढोंग कर रहे हैं, तब ऐसी परिस्थिति ढूंढ निकालिए जो आपके चरित्र की उस समय की हालत से रिलेट (relate) कर सके। रोने की कोशिश करने की जगह उन भावनाओं पर फ़ोकस करिए जिन्हें आप महसूस करना चाहते हैं। जब आप खुद को यह बताते हैं कि आपको रोना चाहिए, तब आपको उस पल जो भी महसूस करना चाहिए, उसके स्थान पर आप परिणामों पर फ़ोकस करते हैं। उसकी जगह अपने शरीर, सांस तथा अभिव्यक्तियों पर फ़ोकस करिए। आँखें खुली रहने से वे सूख जाएंगी, और उसके कारण आपके शरीर को उनके लिए आँसू बनाने पड़ेंगे। कल्पना कर लीजिये कि आप किसी के साथ स्टेयरिंग (staring) प्रतियोगिता कर रहे हैं और जितनी देर तक हो सके, अपनी आँखें खुली रखिए। अगर आपको आँसू न आयें और आपको पलक झपकाने की बहुत इच्छा हो रही हो, तब अपनी आँखें उँगलियों से पकड़ कर खुली रखिए।  अपनी आँखों पर अपने हाथों से पंखा झलिए ताकि वे जल्दी से सूख जाएँ और अधिक आँसू बना सकें। कभी-कभी जब आप उनको आधा खुला रखते हैं तब आँसू आपकी आँखों के कोनों में बनना शुरू हो जाते हैं। जब आपने अपनी आँखें खुली रखी हों, तब उनमें कोई हानिकारक चीज़ मत जाने दीजिये। पहले इसको कमरे के अंदर करने का अभ्यास करिए क्योंकि वहाँ, उड़ कर, उनमें कोई भी गंदगी पड़ने की संभावना कम होती है। अक्सर जब हम सचमुच में रोते हैं तब हम तनाव के कारण दोहरी सांसें लेना या हाइपरवेंटिलेट (hyperventilate) करना शुरू कर देते है। रोने की नकल करने के लिए, जल्दी-जल्दी उथली सांसें ले कर, हाइपरवेंटिलेशन के प्रभाव को फिर से बनाइये। न सिर्फ इससे आपकी विश्वसनीयता बढ़ेगी, बल्कि इससे आपके शरीर को आँसू बनाने में भी सहायता मिलेगी।  शांत होने के लिए, गहरी सांसें लेना शुरू कर दीजिये। बहुत अधिक हाइपरवेंटिलेट करने से आपके रक्त में पर्याप्त मात्रा में स्वास्थ्यवर्द्धक ऑक्सीजन जाना कम हो जाएगी। आँसू शुरू करने के लिए इसको थोड़े समय के लिए ही करिए। सोचिए कि जब आप वास्तव में रोते हैं तब आपका चेहरा कैसा दिखता है। इसी मनोभाव की नकल करिए और फ़्राउन (frown) करते हुये, अपने होठ कंपकंपाते हुये अपनी भौंहें सिकोड़ लीजिये। शीशे में देखते हुये इसका अभ्यास करिए, ताकि यह सुनिश्चित हो सके कि आप ओवरएक्टिंग नहीं कर रहे हैं, और अविश्वसनीय नहीं दिख रहे हैं। यह देखने के लिए कि अभिनेता तब कैसे दिखते हैं, जब वे बस रोने ही वाले होते हैं, अपनी प्रिय ऐसी मूवी देखिये, जिसमें रोने के दृश्य हों। उनके चेहरे की अभिव्यक्ति की नकल करने का प्रयास करिए। यह देखने के लिए सभी चीजों का शीशे के सामने अभ्यास करिए कि क्या आप बलपूर्वक कुछ आँसू बहा सकते हैं। अगर पहली बार में आप सफल नहीं हो पाते हैं, तब प्रतिदिन, तब तक कोशिश करते रहिए, जब तक कि आप कुछ आँसू बहा नहीं लेते हैं।
सबसे आसानी से रोने के प्रभाव को लाने के लिए आँखों के कोने में आई ड्रॉप्स टपकाइए: ऐसा दिखने के लिए कि आप अभी रो रहे थे, अपनी आँखों के नीचे पेट्रोलियम जेली मल लीजिये: वास्तविक आँसू लाने के लिए अपनी आँखों के नीचे कोई मेन्थोल उत्पाद मल लीजिये: प्राकृतिक आँसू बनाने के लिए अपनी आँखें खुली रखिए और किसी दूसरे से कहिए कि उनमें फूँक मारे: किसी वास्तविक या काल्पनिक दुखदाई समय के बारे में सोचिए: अपनी आँखें खुली रखिए: उथली सांसें लीजिये: चेहरे पर एक दुखद भाव लाइये: इन सब तकनीकों को मिलाइए और अपने आँसू बहने दीजिये:
https://www.wikihow.com/Fake-Cry https://www.wikihow.com/Fake-Cry
Using Products to Force Tears Pulling from Your Emotions